projecte-aina/catalan_government_crawling huggingface dataset:
Un pas endavant en la construcció de la Xarxa Tributs de Catalunya que amplia de 53 a 142 el nombre d'oficines de la finestreta única tributària.
El passat 25 de març la Generalitat i les quatre diputacions van ratificar el conveni de col·laboració entre totes les administracions per donar un pas endavant en la construcció de la Xarxa Tributs de Catalunya i ampliar de 53 a 142 el nombre d'oficines de la finestreta única tributària.
Gràcies a aquest acord, des del 2 de maig els ciutadans disposen de 89 noves oficines distribuïdes arreu del territori per poder realitzar gestions tributàries.
Totes aquetes ofcines ofereixen els següents serveis al ciutadà:
Podeu trobar l'oficina que us interessa mitjançant el cercador d'oficines o consultar-les totes en aquest llistat.
La secretària d'Hisenda del Departament d'Economia i Coneixement de la Generalitat de Catalunya i presidenta de l'Agència Tributària de Catalunya, Georgina Arderiu i Munill, i el diputat de la Diputació de Barcelona i vocal membre del Consell Directiu de l'Organisme de Gestió Tributària d'aquesta Diputació, Carles Rossinyol Vidal, han signat el dia 17 de febrer de 2014 l' Addenda al Conveni de col·laboració de 17 de setembre de 2013 entre l'Agència Tributària de Catalunya i la Diputació de Barcelona per a la realització d'una prova pilot d'actuacions de gestió recaptatòria d'ingressos de dret públic.
Amb aquesta Addenda es faculta l'Organisme de Gestió Tributària per dur a terme, dins el seu àmbit competencial, la recaptació en període executiu dels deutes tributaris i dels recursos de dret públic de la Generalitat, així com dels recursos de dret públic d'altres entitats la recaptació dels quals tingui atribuïda l'Agència Tributària de Catalunya en virtut de llei o conveni, i siguin inclosos en una prova pilot que s'iniciarà durant el primer trimestre de 2014.
En el marc de les actuacions coordinades de recaptació previstes en l'Addenda, el títol executiu el dictarà l'òrgan competent de l'Agència Tributària de Catalunya, i l'Organisme de Gestió Tributària notificarà la provisió de constrenyiment.
La diligència d'embargament contra diners dipositats en comptes corrents serà dictada per l'òrgan competent de l'Organisme de Gestió Tributària.
Si el deutor vol demanar un fraccionament o ajornament del pagament del deute en fase executiva, haurà d l'adreçar-se a l' l'Organisme de Gestió Tributària de la Diputació de Barcelona.
L'objectiu és que tots els òrgans de la xarxa Tributs de Catalunya puguin dur a terme, en el futur proper, totes les actuacions de recaptació relatives als deutes derivats de la seva gestió tributària i als ingressos de dret públic de la Generalitat de Catalunya.
Els organismes tributaris de les diputacions catalanes podran atendre els encàrrecs de recaptació de deutes en període executiu que faci l'Agència Tributària de Catalunya, i aprofitar d'aquesta manera amb la màxima eficiència les seves reconegudes capacitats de gestió.
Per la seva part, l'Agència Tributària de Catalunya estarà en disposició d'atendre les encomanes de les diputacions d'actuacions de recaptació en període executiu de deutes gestionats pels ens locals, i de fer valer el seu àmbit competencial més extens.
Aquestes actuacions conjuntes prenen com a punt de partida l'inici de les gestions detallades en l'Addenda signada el dia 17 de febrer de 2014, que seran objecte d'ampliació progressivament, estenent-se als organismes tributaris de les diputacions de Girona, Lleida i Tarragona.
A partir del dia 20 de febrer de 2014, 53 oficines tributàries (4 de l'Agència Tributària de Catalunya i 49 de les quatre Diputacions catalanes) formen part oficialment de la xarxa Tributs de Catalunya.
Al marge de la posada en marxa dels serveis de finestreta única i de les actuacions de recaptació conjuntes, el tret de sortida simbòlic de Tributs de Catalunya s'ha donat amb la col·locació, a les seus de les delegacions territorials de l'Agència Tributària de Catalunya i a les seus principals i a les oficines dels organismes tributaris de les Diputacions de Barcelona, Tarragona, Girona i Lleida dels rètols amb el distintiu de Tributs de Catalunya, que les identifiquen com a part integrant de l'enrobustida administració tributària de Catalunya.
- Seu central de l'Agència Tributària de Catalunya, al carrer Fontanella de Barcelona.
- Seu central de l'Organisme de Gestió Tributària de la Diputació de Barcelona, al pavelló Mestral dels Jardins de la Maternitat de Barcelona.
- Seu dels serveis centrals de Base - Gestió d'Ingressos, a la rambla del President Lluís Companys de Tarragona.
- Seu central de l'Organisme Autònom de Gestió i Recaptació de Tributs Locals de la Diputació de Lleida, a la Rambla Ferran de Lleida.
- Seu central de Xarxa Local de Municipis de la Diputació de Girona, a l'avinguda Sant Francesc de Girona.
> L'ATC i les diputacions signen...
L'Agència Tributària de Catalunya i les Diputacions de Barcelona Tarragona, Girona i Lleida han signat un nou conveni que s'afegeix als signats anteriorment, i que amplia en 39 el nombre d'oficines tributàries de la xarxa Tributs de Catalunya.
Els serveis de la finestreta única tributària contemplats en el conveni es prestaran a 86 oficines de les diputacions i en les 4 delegacions territorials de l'ATC.
Es tracta d'un pas més per aconseguir la màxima eficiència en la gestió dels tributs i la integració dels serveis tributaris.
El nou conveni posa en funcionament una aplicació informàtica de gestió d'entrades genèrica que gestionarà la recepció i registre de declaracions i documentació tributària.
Es tracta d'una eina que permetrà emmagatzemar tota la informació amb transcendència tributària per a l'Administració de la Generalitat i que es podrà fer arribar a través d'aquest nou canal informàtic o presencialment.
Per garantir la màxima seguretat a aquells ciutadans que no disposin de certificats electrònics reconeguts, l'ATC donarà una clau personal de validesa temporal a tots els que vulguin lliurar la informació per internet.
L'objectiu de Tributs de Catalunya és oferir als ciutadans un servei integral de tots els tributs i aconseguir la màxima eficiència en la gestió de la informació tributària que pugui ser d'interès per les Administracions tributàries amb seu a Catalunya.
El nou conveni representa un pas més en el desenvolupament del projecte d'hisenda pròpia que ha de permetre assolir la total integració dels serveis tributaris.
> Actualització de convenis de...
S'han publicat les actualitzacions de convenis vigents entre l'Agència Tributària de Catalunya i, d'una banda, les quatre diputacions catalanes, i, de l'altra, el Consell Comarcal de la Selva, pel que fa a la recaptació en via executiva d'ingressos tributaris i altres ingressos de dret públic.
En data 2 d'octubre de 2019 s'ha signat l'Acord de modificació del Conveni de col·laboració de 5 de maig de 2015 entre l'Agència Tributària de Catalunya i les diputacions de Barcelona, Tarragona, Girona i Lleida per a la recaptació en via executiva d'ingressos tributaris i altres ingressos de dret públic (DOGC núm. 7984, de 18.10.2019).
Així mateix, en data 15 d'octubre de 2019, s'ha signat també l'Addenda al Conveni de 8 de març de 2017 entre l'Agència Tributària de Catalunya i el Consell Comarcal de la Selva per a la recaptació en període executiu d'ingressos tributaris i altres ingressos de dret públic (DOGC núm. 7996, de 6.11.2019).
La xarxa de finestreta única tributària Tributs de Catalunya disposa actualment de 171 oficines d'atenció als contribuents, que, sumades a les 32 oficines de l'ATC, representen un total de 203 oficines repartides arreu del territori amb què l'Administració tributària catalana es vol apropar als ciutadans, d'una manera personalitzada, per oferir-los un servei més eficient, accessible i de qualitat.
Amb motiu de l'estat d'alarma provocat per la malaltia COVID-19, l'Agència Tributària de Catalunya (ATC) ha pres diverses mesures excepcionals pel que fa a terminis i l'atenció als usuaris.
L'ATC ha publicat també un document amb preguntes freqüents en relació amb el compliment de les obligacions tributàries i les derivades de la recaptació en via executiva:
Nota informativa i preguntes freqüents en relació amb el compliment de les obligacions tributàries i les derivades de la recaptació en via executiva
Podeu consultar tota la informació a la seu electrònica de l'ATC:
L'Agència Tributària de Catalunya i l'Ajuntament de Reus han signat, el 5 de març de 2020, un conveni perquè l'organisme tributari de la Generalitat i l'Ajuntament de Reus col·laborin en l'àmbit de la finestreta única tributària i l'intercanvi de dades amb transcendència tributària (DOGC núm. 8130, d'11/05/2020).
Ambdues organitzacions coincideixen que aquesta col·laboració és necessària per augmentar l'eficàcia de les actuacions de gestió i control tributari.
Aquest conveni té com a principals objectius:
- Crear serveis compartits i/o coordinats de gestió, recaptació i atenció tributàries perquè els ciutadans, les empreses i les entitats que exerceixen una activitat tinguin més facilitat a l'hora de dur a terme les seves gestions tributàries i es puguin atendre de manera més eficaç les seves necessitats d'informació.
- Millorar l'eficàcia, l'eficiència i l'economia de l'aplicació dels tributs, i de les actuacions tendents a la reducció dels incompliments de les obligacions fiscals dutes a terme per les administracions signants del conveni.
S'està treballant en una segona fase, en la qual els ens signants han de desplegar la cooperació en matèria de recaptació executiva destinada a recaptar deutes de l'Ajuntament de Reus, una vegada iniciat el període executiu de cobrament, i també l'impuls i la coordinació conjunta de la detecció de necessitats formatives amb la finalitat que els professionals que presten els serveis públics, inclosos en aquest Conveni, disposin dels mecanismes adients per adaptar-se als canvis normatius i organitzatius de l'entorn i incrementin la seva capacitació per satisfer millor les necessitats i demandes de la ciutadania.
L'any 2017 l'Ajuntament de Terrassa va signar un conveni de col·laboració amb l'Agència Tributària de Catalunya (ATC) per a la recaptació en període executiu d'ingressos tributaris i d'altres ingressos de dret públic de l'Ajuntament de Terrassa, amb l'objecte de millorar l'eficàcia en l'aplicació dels tributs de les administracions signants, així com la qualitat dels diversos serveis tributaris que es presten als ciutadans.
Aquest objectiu es du a terme mitjançant l'establiment de diversos nivells de col·laboració, per la qual cosa s'ha signat un conveni de col·laboració entre l'ATC i l'Ajuntament de Terrassa en matèria d'intercanvi de dades amb transcendència tributària (DOGC núm. 8130, de l'11/05/2020) i l'addenda núm. I al Conveni de 14 de novembre de 2017, de col·laboració entre l'Agència Tributària de Catalunya i l'Ajuntament de Terrassa per a la recaptació en període executiu d'ingressos tributaris i d'altres ingressos de dret públic (DOGC núm. 8132, de 13/05/2020).
L'objecte d'aquest conveni en matèria d'intercanvi de dades amb transcendència tributària és concretar la informació que les administracions signants han de comunicar recíprocament i periòdicament per al compliment de les seves finalitats d'aplicació dels tributs i de recaptació dels recursos de dret públic, així com establir les condicions per comunicar les dades.
D'aquesta manera, es dona compliment al que estipulen els acords tercer i quart del Conveni de col·laboració entre l'Agència Tributària de Catalunya i l'Ajuntament de Terrassa per a la recaptació en període executiu d'ingressos tributaris i d'altres ingressos de dret públic del'Ajuntament de Terrassa.
La col·laboració que s'aprova en l'addenda per a la recaptació en període executiu d'ingressos tributaris i d'altres ingressos de dret públic té per objecte establir acords generals de caràcter programàtic i determinar, de forma complementària a les clàusules del Conveni, les actuacions que cal realitzar i el règim de funcionament que cal seguir, l'objecte dels embargaments, l'abast de la col·laboració i aspectes de tipus material relatius a les gestions que han d'efectuar els organismes signants.
En una segona fase, els ens signants han d'impulsar i coordinar de manera conjunta la detecció de necessitats formatives amb la finalitat que els professionals que presten els serveis públics, inclosos en aquest Conveni, disposin dels mecanismes adients per adaptar-se als canvis normatius i organitzatius de l'entorn i incrementin la seva capacitació per satisfer millor les necessitats i demandes de la ciutadania.
> Cita prèvia a les oficines de la Diputació de Barcelona - ORGT
La Diputació de Barcelona disposa d'un servei de cita prèvia a tota la seva xarxa d'oficines.
La cita prèvia és obligatòria per a la majoria de tràmits i consultes que habitualment requereixen els contribuents.
Actualment ja és possible realitzar la majoria de tràmits des de la seu electrònica d'aquest organisme, la qual cosa permet que no calgui traslladar-se a les oficines i es pugui fer qualsevol tràmit de manera telemàtica a qualsevol hora tots els dies de l'any.
El servei de cita prèvia a les oficines de l'ORGT de la Diputació de Barcelona es pot sol·licitar a:
Més informació sobre la sol·licitud de cita prèvia a les oficines de l'ORGT (casos en què no és obligatori demanar cita i altres requisits):
Atenció: és obligatori demanar cita prèvia per presentar declaracions tributàries i autoliquidacions (per exemple, el model 600, de transmissions patrimonials) a les oficines de la Diputació de Barcelona-ORGT.
La normativa d'Identitat Corporativa de la Generalitat de Catalunya estableix que les organitzacions finançades per l'ACCD són responsables d'oferir l'adequada publicitat d'aquest suport.
Per a fer-ho, cal que incloguin els logotips de l'ACCD i la Generalitat de Catalunya en tota informació, publicitat, obres i material editat que sigui resultat de la subvenció atorgada.
Si escau, també s'hi acompanyarà el text «Amb la col·laboració de l'Agència Catalana de Cooperació de la Generalitat de Catalunya».
La utilització conjunta dels logotips de l'ACCD i Generalitat de Catalunya ha de seguir obligatòriament unes proporcions determinades.
En aquesta pàgina podeu descarregar els logotips ja maquetats i en el format que més escaigui: horitzontal o vertical.
Cal que valideu amb l'ACCD els materials de difusió per assegurar que l'ús dels elements visuals és adequat.
Podeu descarregar altres formats dels logotips de l'ACCD i la Generalitat de Catalunya al web d'Identitat Corporativa.
En compliment de la Llei 19/2014, del 29 de desembre, de transparència, accés a la informació pública i bon govern, publiquem en aquesta pàgina els continguts relatius a l'organització de l'Agència Catalana de Cooperació al Desenvolupament.
Organigrama de l'Agència aprovat pel Consell d'Administració del passat 3 de novembre de 2016
El passat 11 de novembre de 2014 es va publicar al BOPB el Conveni Col·lectiu de treball de l'empresa Agència Catalana de Cooperació al Desenvolupament per als anys 2014-2017.
En el conveni es recullen els drets laborals del personal de l'Agència així com també regula els diferents processos laborals.
El conveni tindrà vigència fins el 31 de desembre de 2017
Les retribucions són les que consten a l'annex del Conveni col·lectiu de treball de l'empresa Agència Catalana de Cooperació al Desenvolupament per als anys 2014-2017
L'Agència té un Comitè d'Empresa que no està vinculat a cap organització sindical.
Les persones membres del Comitè no estan alliberades sindicalment i, per tant, no hi ha costos derivats dels alliberats sindicals.
Els pressupostos anuals de l'Agència Catalana de Cooperació al Desenvolupament recullen la previsió d'ingressos i les despeses que s'han d'executar durant l'exercici pressupostari; també inclouen la memòria del programa pressupostari, la previsió d'inversions, l'annex de personal i els estats financers en el moment de l'aprovació dels pressupostos.
El 2013 el Parlament de Catalunya va prorrogar els pressupostos de la Generalitat de Catalunya de l'any 2012.
El 2016 el Parlament de Catalunya va prorrogar els pressupostos de la Generalitat de Catalunya de l'any 2015.
El 2018 i 2019 el Parlament de Catalunya va prorrogar els pressupostos de la Generalitat de Catalunya de l'any 2017.
A continuació trobareu els comptes anuals de l'ACCD dels darrers anys.
Inventari de béns immobles: L'Agència Catalana de Cooperació al Desenvolupament no és titular de cap immoble, ni tampoc de cap bé moble de valor especial.
Gestió del patrimoni: L'Agència Catalana de Cooperació al Desenvolupament disposa d'un vehicle de la representant a terreny de Nicaragua, que en aquests moments està cedit a l'Agencia Española de Cooperación al Desarrollo.
Així mateix, no hi ha cap contractació patrimonial al respecte.
En aquest apartat podeu consultar les resolucions per les quals es dona publicitat als convenis subscrits per l'Agència Catalana de Cooperació al Desenvolupament.
Podeu consultar el contingut íntegre dels acords i convenis al registre de convenis de col·laboració i cooperació del Departament d'Acció Exterior, Relacions Institucionals i Transparència.
Hi trobareu la informació relativa als convenis i encàrrecs de gestió subscrits pels subjectes obligats a partir de l'1 de juliol de 2015 en aplicació de la Llei de transparència, accés a la informació pública i bon govern.
Una altra manera d'accés a la informació és descarregar-la en format de dades obertes.
La consulta de la informació relativa als convenis subscrits amb anterioritat a l'1 de juliol de 2015 es realitza mitjançant un cercador específic.
En aquests moments no hi ha cap normativa que estigui en procés d'elaboració.
En cas que hi hagi qualsevol procés d'elaboració de normativa, es farà constar en aquest apartat.
Actes amb incidència sobre el domini públic:
En aquests moments no s'han identificat actes emanats de l'Agència que tinguin incidència sobre el domini públic del seu àmbit de competències.
Actes amb incidència sobre la gestió dels serveis públics:
En aquests moments no s'han identificat actes administratius emanats de l'Agència que tinguin incidència sobre la gestió dels serveis públics del seu àmbit de competències.
Revisió d'actes administratius:
En aquests moments no s'han identificat actes administratius emanats de l'Agència que hagin estat objecte d'un procediment de revisió en via administrativa.
Respostes a consultes sobre interpretació i aplicació de la normativa:
En aquests moments no s'han plantejat consultes sobre la interpretació i aplicació de la normativa relacionada amb les funcions l'Agència.
En la mesura que es plantegin aquestes consultes, s'aniran publicant al web de l'Agència.
A continuació trobareu la normativa i legislació relacionada amb l'Agència i les seves competències i funcions.
"L'esport té la capacitat de transformar el món.
Té el poder d'inspirar i d'unir la gent com poques altres coses.
Té més capacitat que els governs de fer caure els murs".
El Congrés Esport i Cooperació Internacional manifesta el compromís de la Generalitat de Catalunya de promoure l'esport i l'activitat física com a instruments per a la cooperació al desenvolupament i com a estratègia de la política pública.
Les organitzacions i les entitats de l'àmbit de l'esport i de la cooperació expressen la voluntat d'establir més mecanismes de coordinació amb l'objectiu de sumar sinergies i millorar la capacitat transformadora de les seves actuacions.
El document de Principis Bàsics parteix d'aquesta voluntat dels dos sectors i del compromís del Govern per establir els principis fonamentals que han d'orientar totes les entitats i organitzacions que vulguin fer de l'esport i l'activitat física una eina de transformació social en l'àmbit de la cooperació internacional.
Les entitats i les organitzacions participants en el Congrés Esport i Cooperació Internacional celebrat a Barcelona el 17 i 18 d'octubre de 2019,
Per tot això, les organitzacions i entitats signatàries, acordem:
[1] El Pla d'acció de Kazan va ser adoptat el 15 de juliol de 2017 per la Sisena Conferència de Ministres d'Esports, MINEPS VI.
El text és el resultat d'àmplies consultes als estats membres de la UNESCO, el Comitè Intergovernamental per a l'Educació Física i l'Esport (CIGEPS) i el seu Consell Consultiu Permanent, així com altres experts i professionals en els camps de l'educació física, de l'activitat física i de la política esportiva.
MINEPS VI representa el compromís de vincular el desenvolupament de la política esportiva a l'Agenda del 2030 de les Nacions Unides, així com representa el suport a un marc global de seguiment de la política esportiva i cinc àrees prioritàries per a la cooperació internacional i nacional de les múltiples parts interessades.
L'Agència Catalana de Cooperació al Desenvolupament (ACCD), en consorci amb el Centre d'Estudis Jurídics i Formació Especialitzada (CEJFE) del Departament de Justícia de la Generalitat, ha portat a terme un projecte per a la reinserció social dels detinguts a Algèria, sota els auspicis del Ministeri de Justícia del Govern d'Algèria, amb finançament del Programa de Nacions Unides per al Desenvolupament (PNUD).
Índex de desenvolupamenthumà (IDH): 0,724
Classificació IDH: Posició 89 de 186 països
Educació (taxa d'alfabetització): 91,9%
Població que viu per sota dels nivells de pobresa: 25,3%
Població en situació de pobresa extrema: 9,4%
Índex de desenvolupamenthumà sobre gènere: 0,506
AOD rebut per càpita: 12 US$ per habitant
Índex de desenvolupament humà: 0,680
Classificació Índex de Desenvolupament Humà: Posició 107 de 187 països
Esperança de vida al néixer: 73,69
Taxa de mortalitat infantil per cada 1000 nascuts vius: 19,66
Taxa d'alfabetització d'adults: 86%
Població que viu per sota dels nivells de pobresa: 46,7%
Índex de desenvolupament humà sobre gènere: 0,441
El Govern ha aprovat l'acord que autoritza el Departament d'Afers Exteriors, Relacions Institucionals i Transparència a través de l'Agència Catalana de Cooperació al Desenvolupament (ACCD) a atorgar una subvenció per un import de 400.000 euros al Programa de les Nacions Unides per al Desenvolupament (PNUD).
Aquesta quantitat es destinarà a donar suport al un projecte d'ajuda a les comunitats libaneses d'acollida al Líban, un dels països més castigats per la crisi a la Mediterrània.
Signatura de l'acord de cooperació catalana al Líban
El 28 de novembre cinc institucions públiques catalanes van signar un acord d'entesa per actuar conjuntament al Líban.
La Generalitat de Catalunya, l'Ajuntament de Barcelona, la Diputació de Barcelona, l'Àrea Metropolitana de Barcelona i el Fons Català de Cooperació al Desenvolupament contribueixen conjuntament al PNUD amb una aportació total d'1,6 milions d'euros, una actuació coordinada sense precedents per a la cooperació de país.
L'actuació prevista a través de les Nacions Unides es farà en col·laboració amb el Ministeri d'Afers Socials del Líban (MOAS) i es portarà a terme a la Unió de Municipis d'Al Fayhaa, situada a la zona libanesa on hi han arribat més persones cercant refugi.
Les accions previstes donaran servei a més de 800.000 persones en la millora de la gestió i l'abastament d'aigua; la gestió, l'eliminació i el reciclatge de residus; i l'atenció primària i els serveis de salut a la població.
Aquest acord és el resultat de la visita d'una delegació catalana al Líban el mes de maig en la qual hi van participar representants de la Generalitat de Catalunya, l'Ajuntament de Barcelona, la Diputació de Barcelona, l'Àrea Metropolitana de Barcelona i el Fons Català de Cooperació al Desenvolupament.
La visita va tenir l'objectiu de conèixer de primera mà la situació al Líban, avaluar els projectes de cooperació que Catalunya ja hi estava desenvolupant i, establir noves aliances i acords amb les organitzacions i institucions libaneses i internacionals.